kardosdrur/scandi-wiki huggingface dataset:
Katrin Dahl Jakobsen

Katrin Elisabeth Dahl Jakobsen (født 20. maj 1951 i Tórshavn) er en færøsk lærer og politiker (JF).

Efter eksamen ved Trondheim lærerhøgskole i 1982 har hun undervist ved en grundskole i Norge 1982–1984, derefter ved Eysturskúlin i Tórshavn siden 1984. Hun er enke efter Martin Jakobsen, kaldet Martin á Bakka, en af grundlæggerne af havbrugsselskabet p/f Bakkafrost, hvor hun stadig er aktionær. Jakobsens nevø Regin Jacobsen er koncernchef i selskapet.

Jakobsen var indvalgt i Lagtinget fra Suðurstreymoy 1998–2004, 2. suppleant 2004–2008 og valgt fra Færøernes fælles valgkreds 2008–2011. I Lagtinget var hun medlem af kulturudvalget 1998–2004 (formand 1998–2000) og formand for erhvervsudvalget 2008–2011. I 2010 meddelte Jakobsen at hun ikke ville søge genopstille ved valget året efter. Jakobsen var medlem af kommunalbestyrelse i Tórshavn 2005–2007.

Referencer

Eksterne henvisninger 

 

Lærere fra Færøerne
Politikere fra Javnaðarflokkurin
Lagtingsmedlemmer fra Færøerne
Personer fra Thorshavn
Jona Henriksen

Jona Elisabeth Frida Henriksen (født 4. januar 1924 i Tórshavn, død 4. september 2006) var en færøsk kontorist og politiker (JF). Hun var ansat i Føroya Banki 1950–1967, og senere som sekretær i Færøernes KFUK 1967–97. Hun var medlem af Færøernes kirkeråd (Føroya kirkjustjórn), radioråd (Útvarpsnevndin), og skolestyre (Føroya skúlastjórn), samt bestyrelsen for Landssjúkrahúsið. Henriksen var kommunalbestyrelsesmedlem i Tórshavnar kommuna 1969–72, og mødte som suppleant i Lagtinget 1975–78. Ved valget i 1978 blev Henriksen og Karin Kjølbro som de første kvinder valgt ind i Lagtinget. Henriksen blev ikke genvalgt i 1980, men var suppleant frem til 1988. Hun var datter af Johan Pauli Henriksen.

Referencer 
 Løgtingið 150 – Hátíðarrit, bind 2 (2002), s. 285 (PDF )

Eksterne henvisninger 
 Jona Henriksen i Dansk kvindebiografisk leksikon

Politikere fra Javnaðarflokkurin
Lagtingsmedlemmer fra Færøerne
Personer fra Thorshavn
St James's Street

St James's Street er den vigtigste gade i området St James's i det centrale London. Den løber fra Piccadilly ned ad bakke til St James's Palace og Pall Mall. Portbygningen på paladset er den sydlige ende på vejen.

St James's Street blev bygget uden en overordnet plan men fik et løft med Lord St Albans' planlagte opførsel af St. James's Square. I dag ligger flere af Londons mest berømte gentlemen's clubs i St James's Street, herunder Brooks's, Carlton Club og White's samt flere eksklusive butikker som James Lock & Co. og John Lobb Bootmaker og forskellige kontorer.

En række mindre sidegader i vestenden leder hen til nogle ekstremt dyre ejendomme med udsigt til Green Park, inklusive Spencer House og Royal Over-Seas League ved enden af Park Place. To 1700-tals baggårde findes bag dekorerede facader og store søjler eller pilastre på gaden. Den ene er Blue Ball Yard med stalde, der blev bygget 1742. Den anden er Pickering Place med fire uformelle georgianske murstenshuse. Jermyn Street går fra St James's Street mod øst til Regent Street og Haymarket. Den nærmeste undergrundsstation er Green Park Station vest for Piccadilly.

Kulturelle referencer 
St. James's Street omtales i T.S. Eliots "Bustopher Jones: The Cat About Town" fra Old Possum's Book of Practical Cats, hvori Jones beskriver det som "the St. James's Street Cat" som en parodi på en edwardiansk gentleman.

Se også 
 St James's Church (Piccadilly) (mod øst)
 St. James's Park (mod syd)
 St. James's Square (mod øst)

Referencer

Eksterne henvisninger 

 Cavendish Hotel London

Veje i London
City of Westminster
Christen Brun

Christen Brun (født 6. september 1846 i Bergen, død 27. april 1917) var en norsk teolog og biskop.

Christen Brun var 1906-1917 biskop over Hamar Stift. Han indtog et luthersk kirkeligt standpunkt, og i de norske kirkestridigheder omkring århundredskiftet modarbejdede han den nyere teologi. Derimod kæmpede han ivrigt for reformer såsom kirkeligt selvstyre og forfægtede en fri folkekirke løst fra staten. Videre arbejdede han for indførelse af obligatorisk borgerlig vielse med mere. I flere værker har han behandlet oplysningstiden og de vigtigste nyere sekter inden for protestantismen. Efter hans død udkom hans Religionsfrihetens historie (1918).

Kilder 
 Svensk uppslagsbok, Lund 1930

Biskopper fra Norge
Nordmænd i 1800-tallet
Nordmænd i 1900-tallet
Personer fra Bergen
Svensk uppslagsbok
Helena Gyllenhielm

Helena Magnusdotter Gyllenhielm (født 1572, død 1630) var frilledatter til den svenske prins hertug Magnus Vasa af Östergötland og Anna von Haubitz. Helena giftede sig med Wollmar Yxkull og blev stammoder for slægten Yxkull.

Noter 

Personer fra Sverige
Marjus Dam

Marjus Dam (født 13. december 1955 i Tórshavn) er en færøsk læge og politiker (SB). Han har været kommunelæge med base i Miðvágur siden 1992. Han sad i Lagtinget, indvalgt fra Vágar, fra 1998 til 2008. Han mødt fast på Lagtinget som suppleant for Rosa Samuelsen fra 30. september 2008 frem til valget i 2011.

Fra 1998-2002 var han næstformand i Lagtingets velfærdsudvalg.

Referencer 
 Løgtingið 150 – Hátíðarrit, bind 2 (2002), s. 266. (PDF )

Eksterne henvisninger 
 Marjus Dam  hos Lagtinget 

Læger fra Færøerne
Politikere fra Sambandsflokkurin
Lagtingsmedlemmer fra Færøerne
Personer fra Thorshavn
Símun Petur Zachariasen

Símun Petur Zachariasen (født 2. november 1887 i Kirkja, død 15. oktober 1977) var en færøsk lærer, redaktør og politiker (SF).

Han var søn af Malena Frederikka Simonsen fra Hattarvík og Símun Mikal Zachariasen fra Kirkja, og bror til Louis Zachariasen. Símun Petur Zachariasen giftede sig med Maria Henriksen fra Klaksvík, som han fik sønnen Álvur Zachariasen med. Símun Petur Zachariasen var uddannet lærer fra Føroya Læraraskúli i 1908, og arbejdede som lærer i Klaksvík 1914–1953 og blev redaktør af Norðlýsið fra 1915. Han var direktør for Norðoyars sparekasse (Norðoya sparikassa) 1919–1976.

Han var borgmester i Klaksvíkar kommuna 1930–1934. Zachariasen repræsenterede Sjálvstýrisflokkurin i Lagtinget  1928–1943 og 1946–1956, indvalgt fra Norðoyar.

Referencer 
 Løgtingið 150 – Hátíðarrit, bind 2 (2002), s. 362 (PDF )

Lærere fra Færøerne
Redaktører fra Færøerne
Erhvervsfolk fra Færøerne
Politikere fra Sjálvstýrisflokkurin
Borgmestre fra Færøerne
Lagtingsmedlemmer fra Færøerne
Hilmar Kass

Poul Martin Hilmar Kass (født 2. december 1926 i Strendur på Eysturoy) er en tidligere færøsk lærer og politiker (SF).

Han aflagde styrmandseksamen i 1950, senere skippereksamen samme år, og navigatøreksamen i 1951. Han tog derefter lærereksamen ved Føroya Læraraskúli i 1962. Kass har været sømand og skipper, og var lærer ved Tórshavnar millum- og realskúli 1962–1963, ved Føroya Studentaskúli og HF-skeið 1963–1969, og ved Føroya Sjómansskúli 1969–1994. Ved sidstnævnte var han vicerektor 1973–1993 og rektor i første halvår af 1994. Kass var desuden censor ved Føroya Sjómansskúli 1966–1969. Kass var bestyrelsesmedlem i Tryggingarsambandið Føroyar 1982–1997 (formand fra 1985), Føroya Barnaheimi 1981–1984, og Hvíldarheimin Naina 1981–1984, samt medlem af Søretten 1963–1969.

Hilmar Kass var valgt til Lagtinget fra Suðurstreymoy 1966–1988. Han var gruppeformand 1970–1988 og formand for Lagtingets markedsudvalg, forløberen for Udlandsudvalget, 1970–1974 og 1981–1988.

Referencer 
 Løgtingið 150 – Hátíðarrit, bind 2 (2002), s. 309. (PDF )

Søfolk fra Færøerne
Lærere fra Færøerne
Politikere fra Sjálvstýrisflokkurin
Lagtingsmedlemmer fra Færøerne
Personer fra Østerø
Gyllenhielm

Navnet Gyllenhielm (Gyldenhielm) blev givet til udenomsægteskabelige børn af Gustav Vasas efterkommere. Otte frillebørn blev anerkendt og fik navnet Gyllenhielm. På den tid var det ikke usædvanligt at anerkende børn som var født udenfor ægteskabet af en frille, hverken blandt kongelige eller i almuen i middelalderens Sverige. Magnus Erikssons landslov fra 1350 beskrev hvordan frillebørn skulle opdrages og gav dem en vis arveret.

Familierne Gyllenhielms oprindelse

Johan III's børn med Karin Hansdotter 
Karin Hansdotter førte som våben en sparre og tre stjerner. Om hendes person ved vi kun lidt.
 Sofia Johansdotter (Gyllenhielm), 1556 (1559) - 1583. Hun fik ret at bære samme våben som broderen. Gift 1580 med friherren Pontus De la Gardie og blev anmoder til flere svenske högadliga ätter.
 Julius Gyllenhielm, 1559-nytåret 1580-81. 1580 udnævnt til kommandant på Åbo slott. Ugift, men anføres som trolovet med grev Per Brahe d.æ.s datter Karin.
 Lucretia Johansdotter (Gyllenhielm), født 1561, død 1585. Ugift. Var trolovet med friherre Carl Gustafsson Stenbock. Hun fik ret at bære samme våben som broderen.

Hertug Magnus 

Magnus Gustafsson Vasa (1542-1595)

frille: Valborg Eriksdotter
 Virginia 1560 - ca. 1572.
 Lucretia Magnusdotter Gyllenhielm 1562-1624, gifttmed Christoffer von Wernstedt.
frille: Anna von Haubitz
 Helena Magnusdotter Gyllenhielm 1572-1630, gift med Volmar Yxkull og blev stammoder til slægten Meijendorff von Yxkull nr. 74.

Hertug Karls (Karl IX's) barn med Karin Nilsdotter 
Karin Nilsdotter var datter af præsten Nicolaus Andreae fra Husaby i Östergötland.
 Carl Carlsson Gyllenhielm 1574-1650

Hertug Karl Filips barn med Elisabet Ribbing 
Karl Filip 1601-1622, var søn af Karl IX og Kristina af Holstein-Gottorp (som havde været forlovet med Karls brorsøn Sigismund). Karl Filip havde indgået et hemmeligt ægteskab med Elisabet Ribbing (som var søster til Carl Carlsson Gyllenhielms kone Kristina).
 Elisabet Carlsdotter (Gyllenhielm) 1622-1685, gifta med 1) Axel Turesson (Nat och Dag), søn: Karl Axelsson (Nat ocg Dag) 2) Balthasar Marschalck. Begravet i Strängnäs domkyrka.

Kilder 
 Adelsvapen-Wiki. Kungliga ätten Vasa. 2007-07-12

Adelsslægter fra Sverige
Huset Vasa
Álvur Kirke

Álvur Kirke (født 29. juli 1939 i Vágur) er en tidligere færøsk værftsarbejder og politiker (MF). Han arbejdede på værftet i Tórshavn fra 1972. Han var med til at stifte det kristendemokratiske partiet Miðflokkurin i 1992, og sad i partiets ledelse indtil 2004. Kirke var desuden partiformand fra 1992 til 1994, og igen fra 1999 til 2001, begge gange efterfulgt af Jenis av Rana. Kirke var kandidat til Lagtinget i 1994, 1998, 2002, 2004 og 2008 i Suðurstreymoy. Han var 1. suppleant til Lagtinget fra 1998 til 2002, og mødte i kortere perioder for Jenis av Rana.

Eksterne henvisninger 
 Álvur Kirke hos Miðflokkurin

Politikere fra Miðflokkurin
Lagtingsmedlemmer fra Færøerne
Personer fra Suderø
Fredrik Raddum

Fredrik Raddum er en norsk billedkunstner.
Han konstruerer skulpturer og installationer der viser dyr og mennesker i aparte tragikomiske situationer.

På Statens Museum for Kunst finder man hans skulptur fra 2002 Dog at campfire, der viser en sørgelig hund der steger en pølse ved et lejrbål.
I 2011 udstillede Raddum på ARoS.

Referencer

Eksterne henvisninger 
 
 

Kunstnere fra Norge
Markedsliberalisme

Markedsliberalisme er et begreb indenfor liberal ideologi med to forskellige betydninger.

Specielt i USA bliver begrebet brugt som synonym for klassisk liberalisme. Markedsliberalisme forstås her som en politisk ideologi, der kombinerer markedsøkonomi med personlig frihed og menneskerettigheder. Markedsliberalisme bliver da en modsætning til socialliberalisme, som også støtter personlig frihed og menneskerettigheder, men går ind for et større element af blandingsøkonomi med flere offentlige tjenester.

I Europa og andetsteds bliver begrebet derimod som regel brugt som synonym for økonomisk liberalisme, altså en politik, der støtter de økonomiske aspekter ved liberalismen, uden at den nødvendigvis inkluderer - eller lægger vægt på - de øvrige aspekter ved ideologien.

Referencer

Se også 
Laissez-faire
Libertarianisme
Nyliberalisme

Liberalisme
Libertarianisme
Politisk økonomi
Jordreform

Jordreform er en omfordeling af landbrugsareal, normalt ved at store ejendomme udstykkes, frivilligt eller tvangsmæssigt, og uddeles til ejendomsløse landarbejdere eller småbønder. Dette har været almindeligst i jordbruget, og mindre anvendt i skovbruget eller kvæg- og fårefarme.

Der findes en række historiske eksempler på jordreformer, som ofte (men ikke altid) knyttes til progressive, eller venstreorienterede politiske bevægelser. I nogle tilfælde, som i Sverige 1757–1807, var hensigten dog ikke social omfordeling af resurser, men at styrke effektiviteten i jordbruget. Både indførelsen og ophævelse af livegenskab i Europa var radikale jordreformer, med henholdsvis centralisering og fordeling af ejerskab. Videre må også den sovjetiske kollektivisering af landbruget under Stalin anses som en jordreform.

Eksempler på jordreformer
Nedenfor nævnes nogen eksempler på jordreformer, med angivelse af reformens hovedhensigt:
Egypten 1952 – Jordreform (omfordeling)
Estland 1921 – Jordreform (omfordeling)
Estland 1949 – Kollektivisering (politisk kontrol)
Estland 1988–99 – Privatisering (omfordeling, effektivitet)
Etiopien 1975 – Jordreform (omfordeling)
Nicaragua 1979 – Jordreform (omfordeling)
Rusland 1864 – Ophævelse af livegenskab
Sovjetunionen 1917–18 – Jordreform (omfordeling)
Sovjetunionen 1929–30 – Kollektivisering (politisk kontrol)
Sovjetunionen 1986–89 – Privatisering (omfordeling, effektivitet)
Sverige 1757–1806 – Storskiftet (effektivitet)
Sverige 1807 – Enskiftet (ruralisering)
Zimbabwe 2000-tallet – Jordreform (omfordeling, politisk kontrol)

Landbrug
Landbrugshistorie
Tjerkasyborgen

Tjerkasyborgen (ukrainsk:Черкаський замок) er en tidligare middelalderlig træborg i Ukraine bygget som et forsvar mod fjender fra Den Gyldne Horde og senere mod tyrker og krimtatarer. Byen Tjerkasy voksede frem omkring borgen.
Borgen blev erstattet af et slot 1549. Spor efter borgen og slottet findes ikke længere. På pladsen findes i dag et stort monument fra 1975 over sejren i den Store Fædrelandskrig.

Kilder 
 Icтopiя мicт i ciл Укpaїнcькoї РCP - Черкаськa область (dansk:Ukrainske SSRs byer og landsbyers historie - Tjerkasy Oblast), Kiev. 1972. (ukrainsk)

Fæstningsanlæg i Ukraine
Ukraines historie
Álvur Zachariasen

Álvur Zachariasen (født 5. juni 1931 i Klaksvík, død 28. juni 2022) var en tidligere færøsk arbejdsformand, lærer og politiker (SF). Han var søn af Maria Henriksen og Símun Petur Zachariasen, samt nevø af Louis Zachariasen. Álvur Zachariasen var uddannet skipper fra 1957 og var arbejdsformand hos rederiet Lauritzen fra 1955 til 1964 og derefter i samme stilling hos Skipafelagið Føroyar indtil 1971. Senere var han lærer på Klaksvík sømandsskole (Klaksvíkar Sjómansskúla) fra 1972 til 1998. 

Zachariasen var kommunalbestyrelsesmedlem i Klaksvíkar kommuna fra 1980 til 1997. Han repræsenterede desuden Sjálvstýrisflokkurin i Lagtinget fra 1994 til 1998, valgt fra Norðoyar. Han sad i landsbrugs-, fiskeri-, industri-, og finansudvalget.

Referencer 

 Løgtingið 150 – Hátíðarrit, bind 2 (2002), s. 361 (PDF )

Søfolk fra Færøerne
Lagtingsmedlemmer fra Færøerne
Personer fra Klaksvik
Lærere fra Færøerne
Politikere fra Sjálvstýrisflokkurin
Jean Victor Marie Moreau

Jean Victor Marie Moreau (født 14. februar 1763, død 2. september 1813) var en fransk general. 

Moreau udmærkede sig 1794 under felttoget i Nederlandene og derefter som chef for Rhinarmeen 1796. Han blev afsat 1797 mistænkt for delagtighet i Pichegrus forræderi. Moreau fik 1799 befalingen over de franske styrker i Italien og hjalp Napoleon Bonaparte under Brumairekuppet samme år. Han blev på ny øverstbefalende over Rhinarmeen og besejrede i december 1800 østrigerne i slaget ved Hohenlinden. Moreau stillede sig imidlertid i opposition mod Napoleon, blev fængslet i februar 1804 og landsforvist til USA. Han gik senere i allieret tjeneste og blev dødeligt såret i slaget ved Dresden i august 1813.

Kilder 
 

Generaler fra Frankrig
Militærfolk faldet i kamp
Personer fra Den franske revolution
Jákup Sverri Kass

Jákup Sverri Fonsdal Kass (født 19. januar 1977 i Tórshavn) er en færøsk erhvervsleder og politiker (FS).

Han har studentereksamen fra 1997 og blev cand.ling.merc. i engelsk og europastudier fra Handelshøjskolen i Århus i 2006.

Erhvervskarriere 
Kass arbejdede i rederiet Smyril Line fra 1998, blandt andet som salgs- og markedsdirektør 2005–2009. I årene 2009–2012 var han salgs- og markedsdirektør i flyselskabet Atlantic Airways. I 2012 blev han administrerende direktør for Vágar Lufthavn.

Politisk aktivitet og tillidshverv 
Som studerende var Kass formand for studenterorganisationen Landsfelag Føroyinga í Útbúgving (LFÚ) i 2000 samt bestyrelsesmedlem i Meginfelag Føroyskra Studenta (MFS) 2002–2006. Han var medlem af  Sjálvstýrisflokkurin og på et tidspunkt formand for Unga Sjálvstýri. Kass var 1. suppleant til Lagtinget fra Suðurstreymoy 1998–2002 og mødte fast for Helena Dam á Neystabø 1998–2001. Dermed er han den yngste, som har mødt fast i Lagtinget, 21 år gammel. Han var næstformand i Lagtingets undersøgelsesudvalg for finanskrisen 1998–2000 samt medlem af Lagtingets erhvervsudvalg 1998–2001. I 2011 forlod Kass Sjálvstýrisflokkurin og tilsluttede sig det nystiftede liberal parti Framsókn, hvor han siden har været suppleant i  bestyrelsen.

Privatliv 
Jákup Sverri Kass er gift med en datter af Poul Michelsen, der var hovedmanden bag etableringen af Framsókn.

Referencer

Litteratur 
 Løgtingið 150 – Hátíðarrit, bind 2 (2002), s. 302. (PDF )

Eksterne henvisninger 
 Jákup Sverri Kass hos Lagtinget

Erhvervsfolk fra Færøerne
Politikere fra Framsókn
Lagtingsmedlemmer fra Færøerne
Personer fra Thorshavn
Politikere fra Sjálvstýrisflokkurin
Japans herrelandshold i vandpolo

Japans herrelandshold i vandpolo repræsenterer Japan i vandpolo på herresiden. Holdet sluttede på fjerdepladsen i den olympiske turnering i 1932.

Kilder

Fodnoter 

Herrelandshold i vandpolo
Vandpolo
Wilhelm Kempff

Wilhelm Kempff (født 25. november 1895 i Jüterbog, død 23. maj 1991 i Positano, Italien) var en tysk pianist, organist og komponist.

Kempff studerede ved musikhøjskolen i Berlin, var 1924-29 direktør for musikhøjskolen i Stuttgart, og derefter bosat i Potsdam. Som pianist og organist gjorde han sig kendt i hele Europa. Kempff har skrevet symfonier, korværker, kammermusik med mere.

Hans selvbiografi Unter dem Zimbelstern udkom 1951.

Noter

Bibliografi 
 
 

Pianister fra Tyskland
Selvbiografer fra Tyskland
Tyskere i 1900-tallet
Svensk uppslagsbok
Kollektivisering

Kollektivisering betegner sammenlægning af gårdbrug og andre typer virksomheder til kollektive eller statlige virksomheder. I kommunistiske lande som det tidligere Sovjetunionen og Folkerepublikken Kina blev kollektivisering af landbruget gennemført ved statslig tvang - og udløste omfattende fødevaremangel og i flere tilfælde hungersnød.

Den første kolkhoz, som kollektivbrugene i Sovjetunionen blev kaldt, startede i 1930. Fordi de baltiske lande ikke blev kommunistiske sovjetrepublikker før i 1940, undgik de den første kollektiviseringsbølge. Ikke desto mindre blev kollektiviseringen gennemført i slutningen af 1940erne, hvilket førte til stærk modstand blandt mange småbrugere.

Kommunisme
Landbrug
Rus (folk)

Rus (; ) er et historisk folk fra et område af samme navn, hvis oprindelse der ikke er enighed om. Mange historikere antager, at Rus oprindeligt kom fra Skandinavien og dermed er identisk med væringerne. Mens andre, primært russiske, videnskabsmænd anser folket for slavere. Rus indgår blandt andet som en del af navnene "Rusland", "Kievan Rus", der er et andet navn for Kijevriget, "Rus-khanatet", der er en statsdannelse, der ifølge nogle historikere fandtes i Østeuropa, og utallige andre sammensætninger.

I Nestorkrøniken 

Ifølge Nestorkrøniken fra Kijevriget, udarbejdet i 1113 e.v.t., havde Rus rejst "over havet", først til det nordøstlige Europa, og skabt en tidlig statsdannelse, "Rus-khanatet", der kom under Ruriks ledelse.

Senere erobrede Ruriks slægtning og efterfølger Oleg Kijev, og grundlagde Kijevriget. Efterkommere af Rurik var det regerende Rus dynasti i Kijevriget fra 862, og i de efterfølgende fyrstedømmer, der blev oprettet, efter at have været en del af Kijevriget. Rurikslægten regerede i Galicien-Volhynien, efter 1199, Tjernigov, Republikken Novgorod, Galicien-Volhynien, 1253-1349, Vladimir-Suzdal, Storfyrstendømmet Moskva og var grundlæggere af Zar-rusland.

Referencer

Litteratur

Eksterne henvisninger
Dánjal Pauli Michelsen

Dánjal Pauli Michelsen (født 13. januar 1855 i Miðvágur, død 22. april 1934) var en færøsk bonde og politiker (SF). Han var kommunalbestyrelsesmedlem i Miðvágs kommuna i mange år, det meste af tiden som borgmester. Michelsen var indvalgt i Lagtinget fra Vágar 1900–1914, og var i  1906 med til at danne Færøernes første parti, Sjálvstýrisflokkurin.

Han var søn af Henrikka Jensdóttir fra Sandavágur og Mikkjal Dánjalsson fra Velbastaður, og far til Mikkjal á Ryggi.

Referencer 
 Løgtingið 150 – Hátíðarrit, bind 2 (2002), s. 317. (PDF )

Landmænd fra Færøerne
Politikere fra Sjálvstýrisflokkurin
Borgmestre fra Færøerne
Lagtingsmedlemmer fra Færøerne
Personer fra Vågø
Johan Hendrik Poulsen

Johan Hendrik Poulsen (født 30. januar 1869 i Skopun, død 30. august 1954) var en færøsk lærer og politiker (SF). Han gik fire vintre på højskolekursus på Testrup, Askov og Vallekilde i Danmark, og var lærer i Skopun 1912–1939. Han var også medlem af Færøernes skolestyre (Føroya skúlastjórn) 1904–1906.

Poulsen var valgt til Lagtinget fra Sandoy 1897–1908 og 1916–1932, og var tilsluttet Sjálvstýrisflokkurin fra partiets dannelse i 1906.

Referencer 
 Løgtingið 150 – Hátíðarrit, bind 2 (2002), s. 340. (PDF )

Lærere fra Færøerne
Politikere fra Sjálvstýrisflokkurin
Lagtingsmedlemmer fra Færøerne
Personer fra Sandø
Zacharias Nielsen

J. Zacharias Nielsen (født 11. januar 1868 i Sandavágur, død 4. december 1928) var en færøsk embedsmand og politiker (SF). Han var cand.jur. fra 1889, og sysselmand på Vágar fra 1893. Nielsen var valgt til Lagtinget fra Vágar 1899–1914 og tilsluttet Sjálvstýrisflokkurin fra 1906.

Han var søn af sysselmand Zacharias Nielsen og far til Sofie Nielsen, der blev gift med ingeniør Peter Gorm-Petersen.

Referencer 
 Løgtingið 150 – Hátíðarrit, bind 2 (2002), s. 326. (PDF )

Jurister fra Danmark
Sysselmænd fra Færøerne
Politikere fra Sjálvstýrisflokkurin
Lagtingsmedlemmer fra Færøerne
Personer fra Vågø
Gunnar Winther

Gunnar Winther (født 22. december 1878 på Sandur, død 6. maj 1956) var en færøsk sysselmand, kontorist og politiker (SF). Winther mødte fast som suppleant i Lagtinget for sin bror Mads Andrias Winther fra dennes død i 1923, og var fast indvalgt 1924–1940.

Referencer 
 Løgtingið 150 – Hátíðarrit, bind 2 (2002), s. 360. (PDF )

Sysselmænd fra Færøerne
Politikere fra Sjálvstýrisflokkurin
Personer fra Sandø
Jacob Johannes Matras

Jacob Johannes Matras (født 29. april 1890 på Viðareiði, død 12. marts 1978) var en færøsk bonde og politiker (SF). Han var kommunalbestyrelsesmedlem i Viðareiðis kommuna 1922–1934, og var en periode også borgmester. Matras var valgt til Lagtinget fra Norðoyar 1928–1932.

Referencer 
 Løgtingið 150 – Hátíðarrit, bind 2 (2002), s. 312. (PDF )

Landmænd fra Færøerne
Politikere fra Sjálvstýrisflokkurin
Borgmestre fra Færøerne
Personer fra Norderøerne
Kristjan L. Kristjansen

Kristjan Ludvig Kristjansen (født 15. november 1884 i Kvívík, død 31. december 1954) var et færøsk postbud og politiker (SF). Han var kommunalbestyrelsesmedlem og borgmester i Kvívíkar kommuna i mange år, og indvalgt i Lagtinget fra Norðurstreymoy 1928–1932.

Referencer 
 Løgtingið 150 – Hátíðarrit, bind 2 (2002), s. 312. (PDF )

Politikere fra Sjálvstýrisflokkurin
Lagtingsmedlemmer fra Færøerne
Borgmestre fra Færøerne
Personer fra Strømø